Логотип на трансхуманизмот
**Трансхуманизам** (од лат. *trans* - „низ, над, преку" и *homo* — „човек") — филозофска мисла, идеологија или глобално интелектуално и културно движење кое се залага за усовршувањето на човештвото преку подобрување на неговиот физички и ментален капацитет со помош на сите технолошки и научни достигнувања, односно за поништување на сето она што приврзаниците на ова движење го сметаат како непожелен и непотребен аспект од човековата сосотојба, како што се страдањето, болеста, стареењето, смрта и слично. Трансхуманистичките мислители освен можностите, ги проучуваат и последиците од развојот на технологијата и подобрувањето на човекот, како и другите емергентни технологии кои можат да влијаат врз целта на оваа филозофска мисла. Трансхуманизмот се означува со симболите *H +* или *h +* и најчесто се смета за синоним на *подобрување на човекот*.

За првпат поимот „трансхуманизам" бил воведен од страна на еден од првите професори по футурологија, Фереидоун М. Есфандиари (познат како *FM-2030*), во текот на своите предавање на темата *"Нови концепти за човекот"* низ универзитетите во Соединетите Американски Држави. Тој сметал дека трансхуманизмот е преоден стадиум во човековиот развој кој води до по-човештвото. Оваа хипотеза, претставувала основа британскиот филозоф Макс Мор, кој ги поставил принципите на трансхуманизмот како футуристичка филозофија и ја организирал интелигенција во Калифорнија во текот на 90-тите години на XX век, која прерасна во глобално трансхуманистичко движење .

Трансхуманистите предвидуваат дека луѓето еден ден ќе се трансформираат во суштества со моќни интелектуални и физички способности со што ќе дојде до промена во способноста за апстрактно мислење, системите за комуникација за самоизразување и интеракциј, интроспекцијата, решавањето на проблеми, размената на идеи, општествените структури составени од многу соработувачки и натпреварувачки групи, од семејства до нации. До промена ќе дојде и во социјалната интеракција меѓу луѓето како и во големиот број на вредности, општествени норми и ритули кои заедно ја создаваат основата на човечкото општество. Отука, човечките суштества ќе престанат да бидат луѓе и ќе се оформат во битија кои ќе го надминат денешното човештво во секој аспект. Овие човечки суштества со големи психофизчки способности во трансхуманистичката литература се именуваат како *постлуѓе* или *полуѓе* (на англиски: post-humans).

Трансхуманистичката идеја за човековата иднина привлекла многу следбеници и критичари со различни перспективи. Трансхуманизмот е дефиниран од Френсис Фукујама како *"опасната идеја на светот"* , а други заштитници, како Роналд Бејл го сметаат за *"најхрабрата, дрска и идеалистичката надеж за иднината на човештвото"*

Извори
------

1. ↑  Нашата постхумана иднина
2. ↑  Bostrom, Nick (2005). "*A history of transhumanist thought*".  (консултирано на 2006-02-21)
3. ↑  Hughes, James (2004). Citizen Cyborg: Why Democratic Societies Must Respond to the Redesigned Human of the Future. Westview Press. ISBN 0-8133-4198-1. OCLC 56632213
4. ↑  Gelles, David (2009). Immortality 2.0: a silicon valley insider looks at California's Transhumanist movement
5. ↑  Transhumanism
6. ↑  „Transhumanism: The Most Dangerous Idea?". Архивирано од изворникот 2006-02-08. Посетено на 2006-02-08.

Надворешни врски
----------------

* Трансхуманизам Плус! Повеќе од Трансхуманизам?[*мртва врска*]
* Трансхуманизам
* Transhumanist Values
* Top Ten Transhumanist Technologies by Lifeboat Foundation Scientific Advisory Board member Michael Anissimov.
* Transhumanist-declaration Архивирано на 13 октомври 2017 г.
* Transhumanist Philosophy